12/02/2019 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Servizos Sociais
Bases específicas do programa de subvencións a entidades sen fins de lucro para o mantemento de políticas de igualdade de oportunidades entre mulleres e homes e loita contra a violencia de xénero no ano 2019

Na sesión celebrada o día 8 de febreiro de 2019, a Xunta de Goberno acordou aprobar as Bases específicas do programa de subvencións a entidades sen fins de lucro para o mantemento de políticas de igualdade de oportunidades entre mulleres e homes e loita contra a violencia de xénero no ano 2019, que se transcriben de seguido: CONVOCATORIA DO PROGRAMA DE SUBVENCIÓNS A ENTIDADES SEN FINS DE LUCRO PARA O DESENVOLVEMENTO DE PROGRAMAS DE POLÍTICAS DE IGUALDADE DE OPORTUNIDADES ENTRE MULLERES E HOMES E LOITA CONTRA A VIOLENCIA DE XÉNERO NO ANO 2019 BASES ESPECÍFICAS DA CONVOCATORIA Estas bases son complementarias das Bases reguladoras xerais publicadas no BOP núm.240 do 18 de decembro de 2018, e seguen a súa numeración. Datos da convocatoria Base 2.–Réxime xurídico Réxime xurídico específico da convocatoria – Lei 13/2008, do 3 de decembro, de servizos sociais de Galicia. – Lei 3/2011, do 30 de xuño, de apoio á familia e á convivencia de Galicia. – Decreto 99/2012, do 16 de marzo, polo que se regulan os servizos sociais comunitarios e o seu financiamento. – Lei 10/2013, do 27 de novembro, de inclusión social de Galicia. – Decreto 148/2014, do 6 de novembro, polo que se modifica o Decreto 99/2012, do 16 de marzo, polo que se regulan os servizos sociais comunitarios e o seu financiamento. – Ordenanza de uso da lingua galega na Deputación da Coruña, BOP 186, do 29 de setembro de 2017. Base 3.–Obxecto 3.1. Servizos, programas e actividades subvencionables. Serán obxecto desta convocatoria os programas ou accións contemplados nesta base. Poderase solicitar un só código e un só tipo de programa dos enmarcados en cada código. As entidades poderán solicitar axuda para un só código dos sinalados nesta base. A Sección de Servizos Sociais poderá remitir as peticións ao código correspondente dentro da mesma convocatoria cando se estime que a solicitude está mal presentada. A denominación do obxecto da subvención recollido na solicitude deberá reflectir correctamente o seu contido, indicando código, nome do programa que corresponda co código, e título do seu programa ( Exemplo: EI4- Programa de conciliación. Campamento de verán). De non ser así, poderá modificalas de oficio a Sección de Servizos Sociais. A denominación modificada será a que figure nas resolucións de concesión. PROGRAMAS DE PROMOCIÓN DA IGUALDADE DE OPORTUNIDADES ENTRE MULLERES E HOMES Códigos:  EI-1 EMPODERAMENTO E PARTICIPACIÓN SOCIAL Tipos de proxectos subvencionables:  Programa formativo ou de sensibilización sobre a creación, consolidación e participación de mulleres nas organizacións e asociacións, así como sobre a importancia de que en igualdade de condicións as mulleres ocupen postos directivos e de responsabilidade, para unha participación máis activa da vida pública.  Programas e accións de dinamización das mulleres do medio rural para que participen da vida pública e dispoñan de espazos de encontro onde se traballe con perspectiva de xénero.  EI-2 FOMENTO DA IGUALDADE DE XÉNERO Tipos de proxectos subvencionables:  Elaboración de plans, diagnoses ou estudos en materia de igualdade ou conciliación (non implementación)  Programas e servizos de actividades de fomento da igualdade de xénero, orientación sexual e identidade de xénero.  Programa de actividades de comprensión da maternidade como función social que incidan na necesidade de evitar os efectos negativos sobre os dereitos das mulleres en igualdade de oportunidades  EI-3 FOMENTO DO EMPREGO EN IGUALDADE DE OPORTUNIDADES Tipos de proxectos subvencionables:  Programas formativos de capacitación profesional das mulleres que inclúan itinerarios personalizados e/ou desenvolvan accións de acompañamento e/ou axuda á busca de emprego. Requisitos: – Dirixidos a mulleres con especiais dificultades de inserción laboral ou en situacións marcadas pola desvantaxe social. – Duración mínima de 30 horas.  Programas de fomento do cooperativismo ou autoemprego, dirixido principalmente a mulleres do medio rural, en actividades vinculadas ás potencialidades da contorna, e a procura dun medio rural sustentable.  EI-4 CONCILIACIÓN E RESPONSABILIDADES COMPARTIDAS Tipos de proxectos subvencionables:  Programas e/ou servizos de conciliación. Requisitos: – Dirixido a nenas e nenos de ata 12 anos. – Ofrecerase fóra do horario escolar, en horario laboral e durante ou abarcando todos os períodos de vacacións. – Contará con persoal especializado para a realización de actividades e atencións. – Engadirá expresa e obrigatoriamente no seu contido/programa:  O obxectivo de traballar conscientemente a transversalidade da igualdade de xénero.  Actividades específicas, dirixidas ao alumnado, do fomento da igualdade de xénero, preferentemente dedicadas á necesidade de que homes e mulleres actúen corresponsablemente nas funcións e tarefas domésticas e dos coidados familiares. PROGRAMAS LOITA CONTRA A VIOLENCIA DE XÉNERO Códigos:  EV-1 PREVENCIÓN, SENSIBILIZACIÓN E IDENTIFICACIÓN DA VIOLENCIA DE XÉNERO Tipos de proxectos subvencionables:  Programas e/ou actividades de sensibilización, prevención e identificación da violencia de xénero en calquera das súas manifestacións, no ámbito comunitario.  EV-2 TRATAMENTO INTEGRAL DAS PERSOAS EN SITUACIÓN DE VIOLENCIA DE XÉNERO Tipos de proxectos subvencionables:  Programas de intervención/tratamento integral coas mulleres vítimas de violencia de xénero e coas súas fillas e fillos e persoas dependentes delas. ACHEGAS ECONÓMICAS DAS PERSOAS USUARIAS (Revisar o texto) É finalidade desta Deputación garantir que todas as persoas poidan acceder aos Servizos Sociais aínda que non dispoñan dos medios económicos axeitados ou suficientes, para o aboamento dos custos e sen prexuízo da calidade e priorización dos servizos. Polo tanto e tendo en conta o recollido no art.56 da Lei 13/2008 dos servizos sociais de Galicia, sobre a achega económica das persoas usuarias ao financiamento dos servizos sociais, a Deputación da Coruña valorará nesta convocatoria, a achega económica das persoas usuarias ao financiamento dos custos dos servizos. A valoración farase de acordo ás seguintes consideracións: 1.–Non se considerará copago a achega da cota de socios/as á entidade prestadora do servizo.2.–Considerárase copago a achega económica das persoas usuarias ao financiamento dos custos dos servizos subvencionados.3.–As entidades deberán recoller no proxecto técnico o custo do servizo, así coma os baremos de proporcionalidade que se establezan.3.2. Observacións comúns. No caso de que se estime que a petición encaixa noutra convocatoria da Sección de Servizos Sociais poderase realizar de oficio o dito cambio, despois do consentimento da entidade interesada. Tendo en conta a inclusión da transversalidade de xénero, poderase solicitar como parte de calquera dos programa recollidos na convocatoria, sempre que se estime necesaria a conciliación da vida familiar, persoal e laboral, segundo a natureza da actividade, un servizo específico de conciliación. Valorará a adecuación do dito servizo o persoal técnico da Sección de Servizos Sociais. Co obxecto de axudar á difusión das actividades que se realizan na provincia, as entidades comunicaranlle á Sección de Servizos Sociais a realización daquelas actividades abertas ao público en xeral para as que solicita a subvención previamente ao seu inicio a través do enderezo electrónico servizos. sociais. difusion@dacoruna. gal Os programas de sensibilización ou de actividades poden constar de campañas de sensibilización, charlas, xornadas, seminarios, congresos, publicidade, etc. Estes programas terán contidos de calidade e serán coherentes cos obxectivos das bases da convocatoria.3.3. Gastos subvencionables. Serán subvencionables os gastos derivados unicamente da execución da actividade comprendidos nos conceptos incluídos na táboa de contas que figura deseguido. Poderanse subvencionar así mesmo gastos xerais, sempre e cando non superen o 15% do importe dos custos directos da actividade puntual, salvo naqueles casos nos que se xustifique, mediante declaración do/a representante legal, que os ditos gastos se derivan unicamente da execución da actividade, en cuxo caso terán a consideración de gastos directos. A valoración da natureza destes gastos determinaraa o persoal técnico da unidade xestora. Consideraranse gastos xerais, entre outros, os seguintes: persoal de servizos xerais (administrativo, contable, limpeza, vixilancia, ordenanzas, coordinadores/as xerais.) e gastos correntes (luz, auga, alugueiro, teléfono, internet, aloxamento, web, etc.) No caso dos conceptos de gasto 650 e 651 estes só serán subvencionables ata o 30 % dos gastos directos. A unidade xestora determinará se estes gastos son ou non subvencionables atendendo ó obxecto solicitado. A porcentaxe que resulte destes gastos no orzamento aprobado na solicitude deberá respectarse na xustificación de gastos. Base 4.–Exclusións. Ademais das exclusións que figuran nas bases reguladoras das convocatorias, exclúense os seguintes gastos: − Exclúense dos gastos subvencionables obxecto das solicitudes, cando non correspondan cos obxectivos da convocatoria, os seguintes: a) Os referidos a actividades culturais, deportivas e de lecer e tempo libre e os que, aínda correspondendo cos obxectivos da convocatoria, non teñan integradas no seu contido a igualdade de xénero b) as axudas monetarias e en especie − Tampouco serán subvencionables os gastos financeiros nin as comisións bancarias. − Así mesmo, exclúense as axudas de custo como gasto subvencionable. Non obstante, subvencionaranse as indemnizacións ao persoal propio ou voluntario derivadas de gastos de desprazamento e manutención propios do programa, debidamente xustificados. − Non se subvencionarán gastos derivados de litixios. − Non se subvencionarán gastos derivados de agasallos e atencións protocolarias. − Non se subvencionarán gastos derivados da formación de profesionais Base 5.–Entidades solicitantes. A solicitude nesta convocatoria poderá ser compatible coa solicitude noutras convocatorias de subvencións se así o establecen as súas bases específicas. Base 6.–Requisitos e obrigas das entidades solicitantes. Ademais dos requisitos expresados no punto 6 das bases reguladoras, as entidades de iniciativa social poderán optar ao financiamento para os servizos, programas e actividades que se relacionan nesta convocatoria, sempre que cumpran os seguintes requisitos: a) Carecer de fins de lucro. (Poderán ser beneficiarias das axudas previstas nesta convocatoria ANPAS e Federacións de ANPAS dos centros educativos sostidos “con fondos públicos” e as cooperativas sen ánimo de lucro). b) Requisitos de rexistro.  Estar rexistradas como entidade de iniciativa social sen ánimo de lucro no Rexistro Único de Entidades Prestadoras de Servizos Sociais da Xunta de Galicia (Decreto 254/11, do 23 de decembro, DOG do 20 de xaneiro de 2012) estando inscritas na Área de Igualdade do dito rexistro.  No caso das cooperativas sen ánimo de lucro deberán estar rexistradas no Rexistro de Cooperativas da Consellería de Economía, Emprego e Industria da Xunta de Galicia, como cooperativas sen ánimo de lucro.  No caso das ANPAS e Federacións de ANPAS, deberán estar rexistradas no rexistro correspondente da Xunta de Galicia. As entidades que non estean rexistradas nos termos anteriores, deberán solicitar o rexistro previamente á presentación da solicitude da subvención. No momento de presentar a xustificación deberán presentar a acreditación do rexistro efectivo c) No caso de presentar unha solicitude para o programa EV-2 (Tratamento integral das persoas en situación de violencia de xénero) a entidade estará obrigada a informar e coordinarse co concello. No momento da xustificación, a entidade deberá achegar unha certificación expedida polo propio concello que acredite estas actuacións. Base 7.–Solicitude.7.1. Prazo e presentación de solicitudes específicas da convocatoria. O prazo de presentación de solicitudes determinarase no anuncio de publicación do extracto da convocatoria do presente programa no BOP, a través da Base Nacional de Subvencións.7.2. Documentación. Ademais da documentación relacionada nas bases reguladoras, as entidades solicitantes teñen que achegar, de xeito telemático: a) Estatutos actualizados da entidade ou documento equivalente. b) Declaración da inscrición ou da solicitude de inscrición da entidade no Rexistro Único de Entidades Prestadoras de Servizos Sociais da Xunta de Galicia inscritas na Área de Igualdade. Ou, no caso das cooperativas sen ánimo de lucro, declaración da inscrición ou solicitude de inscrición da entidade no Rexistro de Cooperativas da Consellería de Economía, Emprego e Industria da Xunta de Galicia, como cooperativas sen ánimo de lucro Ou, no caso das ANPAS e Federacións de ANPAS, declaración da inscrición ou da solicitude de inscrición da entidade no rexistro correspondente da Xunta de Galicia. c) Declaración de que a entidade aprobou as liquidacións ou contas do último exercicio vencido legalmente esixibles. d) Declaración de que o/a representante da entidade ou a entidade non foron sancionados ou condenados por resolución administrativa ou sentenza firme pola comisión de condutas discriminatorias nos termos dispostos na Lei orgánica 3/2007, do 22 de marzo, para a igualdade efectiva entre mulleres e homes, na Lei orgánica 1/2004, do 28 de decembro, de medidas de protección integral contra a violencia de xénero, así como no Decreto lexislativo 2/2015, do 12 de febreiro, polo que se aprobou o texto refundido das disposicións legais da Comunidade Autónoma de Galicia. e) Declaración, se é o caso, de que a entidade solicitante ten cedido un local para o desenvolvemento dos seus servizos por parte da Deputación Provincial da Coruña. f) Proxecto descritivo xeral da actividade que se ha cubrir segundo o modelo fornecido pola Deputación. No caso de que non se cubran todos os apartados deste documento non se valorarán conforme aos criterios de valoración recollidos na base 8.1. g) Orzamento estimado dos gastos derivados da realización da actividade, detallado por conceptos. h) Cando no orzamento da solicitude se sinalen como específicos gastos que puideran ter a consideración de xerais deberá de achegarse unha declaración de que estes gastos se destinan exclusivamente ao programa financiado e motivar esta circunstancia. i) Declaración doutros ingresos previstos para a mesma actividade. j) Se é o caso, solicitude de autorización para concertar a execución total ou parcial das actividades con persoas físicas ou xurídicas vinculadas. Deberán utilizar o documento fornecido na plataforma e, se é o caso de persoas xurídicas, achegar a documentación de constitución da entidade para comprobar o seu obxecto social k) Declaración, se é o caso, de non contar con medios materiais ou humanos, o que motiva a necesidade da contratación superando o 50% do importe do gasto. l) Certificación da relación das persoas que desempeñan os cargos dos órganos da entidade e, no caso de asociacións, do número de socios da entidade. m) Compromiso de que a comunicación e a produción escrita e oral (cartelaría, publicidade oral e escrita, redes sociais, etc.) a que dea lugar toda a actividade subvencionada pola Deputación da Coruña deberá estar en lingua galega (segundo o disposto na Ordenanza de uso da lingua galega na Deputación da Coruña, BOP 186 de 29 de setembro de 2017). n) Compromiso de que na execución da súa actividade non utilizarán unha linguaxe sexista e non empregarán a imaxe da muller como reclamo ou con connotacións de tipo sexual ou denigrantes segundo o disposto no Decreto lexislativo 2/2015, do 12 de febreiro. o) No caso de solicitar axuda para o código EV-2 (Tratamento integral das persoas en situación de violencia de xénero), compromiso da entidade de informar e coordinarse co concello. p) No caso de agrupacións de entidades (federacións, confederacións,…) deberán achegar unha listaxe das entidades beneficiarias das actividades para as que solicitan a achega. Tamén deberán achegar esta listaxe as entidades que presten servizos a outras ou aos seus usuarios con cargo a achega da Deputación. q) No caso da ANPAS, declaración de que o obxecto financiamento non é o mesmo ca o da Federación de ANPAS, no caso de que esta presente solicitude. Poderase requirir a entidade para que achegue os datos, documentos complementarios e aclaracións que resulten necesarios para a tramitación e resolución do procedemento. Este requirimento farase segundo o establecido na base 6.4 das bases reguladoras xerais. Base 8.–Resolución. O prazo máximo para resolver e notificar a resolución pola que se conceda ou denegue a subvención non excederá de 6 meses (arts, 25 e 26 da LXS e arts.62 e 63 do RXS). 8.1. Valoración das solicitudes. A selección das peticións e a contía das subvencións determinaranse unha vez consideradas as actividades que se van realizar, ponderando as seguintes circunstancias: Redución de puntos: a aquelas entidades solicitantes que teñan cedido un local para o desenvolvemento dos seus servizos por parte da Deputación Provincial da Coruña descontaránselles 3 puntos da puntuación obtida. Cómputo de anos: cando non figure outra especificación, para computar os anos nos criterios de valoración terase en conta a data de fin de prazo de presentación das solicitudes como data de final do período. Datos de valoración: a valoración da solicitude conforme á anterior ponderación farase de acordo co exposto pola entidade no proxecto técnico achegado e no indicado no apartado de “Datos de valoración”. A estes efectos aplicaranse de oficio as correccións valorativas necesarias para evitar a asignación de puntos non xustificados axeitadamente pola entidade.8.3. Reformulación. Cando o importe da subvención concedida sexa inferior ao importe solicitado, entenderase automaticamente reformulada a solicitude de subvención.8.4. Cambios de obxecto. Nesta convocatoria non se admitirán os cambios de obxecto. No que se refire aos cambios de concepto, que non se consideran cambios de obxecto, soamente poderán solicitarse no prazo de 10 días hábiles despois da notificación da resolución de concesión provisional e, no seu caso, aprobaranse na resolución de concesión definitiva. Base 9.–Xustificación e pagamentos 9.1. Prazo de xustificación. O prazo para a xustificación das subvencións será o establecido con carácter xeral nas bases reguladoras.9.3. Documentación xustificativa. Ademais da documentación relacionada nas bases reguladoras xerais, para o cobramento da subvención as entidades deberán presentar unha conta xustificativa simplificada que comprenda a seguinte documentación: a) As entidades deberán acreditar o rexistro efectivo correspondente, ao que se refire a base 6. b, no momento de presentar a xustificación, no caso de non telo acreditado con anterioridade. b) Memoria xustificativa que se cubrirá segundo o modelo fornecido pola Deputación, que deberá asinar a persoa representante da entidade, identificando o persoal técnico responsable do programa co seu cargo, nome e apelidos. c) Deberán de remitir unha copia dos materiais editados para a realización/difusión dos servizos, programas e/ou actividades, se é o caso. d) Respecto da certificación da relación clasificada de gastos recollida no apartado 9.3.2. das bases reguladoras, deberase ter en conta o seguinte:  No caso excepcional de axudas de emerxencia ou indemnizacións a persoas físicas nas que proceda aplicar especial protección da súa identidade segundo a normativa vixente de protección de datos de carácter persoal, só se indicará o NIF da persoa perceptora como dato identificativo.  Cando na relación clasificada de gastos apareza o pagamento de axudas de emerxencia en especie, deberá engadirse ao concepto do gasto o NIF da persoa perceptora.  Se na relación clasificada de gastos apareceran xustificantes derivados de gastos de desprazamento ou manutención nos que o acredor non sexa a persoa que executou o dito gasto, deberá engadirse ao concepto de gasto o nome, apelidos e NIF desa persoa. No caso de gastos de desprazamento en vehículos particulares, tamén deberán indicar o itinerario, número de quilómetros percorridos, data, matrícula do vehículo e, no seu caso, número de tícket da peaxe, número de tícket do aparcadoiro. Os gastos de manutención só poderán xustificarse cos datos da factura correspondente.  Cando na relación clasificada de gastos aparezan axudas monetarias ou en especie deberá respectarse a proporción en relación co da totalidade de gasto directos que resultara do orzamento aprobado na súa solicitude. e) Declaración de que na execución da súa actividade non se utilizou a linguaxe sexista e de que non se empregou a imaxe da muller como reclamo ou connotacións de tipo sexual ou denigrante segundo o disposto no Decreto lexislativo 2/2015, do 12 de febreiro. f) No caso de que algunha das actividades executadas pola entidade implicara o contacto habitual con menores, certificación de que se comprobou que o persoal ao seu cargo non foi condenado por sentenza firme por ningún delito contra a liberdade e indemnidade sexual, que inclúe a agresión e abuso sexual, acoso sexual, exhibicionismo e provocación sexual, prostitución e explotación sexual e corrupción de menores, así como por trata de seres humanos (de acordo coa Lei orgánica 1/1996, de protección xurídica do menor, de modificación do Código civil e da Lei de axuizamento civil) ou, pola contra, certificación de que non se executaron este tipo de actividades. g) No caso de solicitar axuda para o código EV-2 (Tratamento integral das persoas en situación de violencia de xénero) darase conta do cumprimento do compromiso da entidade de informar e coordinarse co concello mediante unha certificación expedida polo concello, que deberá conter a información recollida no modelo fornecido pola Deputación. Base 11.–Transversalidade de xénero A transversalidade de xénero supón a aplicación do principio de igualdade de oportunidades entre mulleres e homes, de tal modo que se garanta o acceso das persoas en igualdade de condicións, se planifiquen as actuacións tendo en conta as desigualdades existentes e se identifiquen e avalíen os resultados producidos para o avance na igualdade real. Terase en conta para a valoración xeral dos proxectos a inclusión do principio de transversalidade de xénero coa finalidade de fomentar a igualdade de oportunidades entre mulleres e homes. A inclusión do principio de transversalidade poderá realizarse en cada unha das fases do proxecto. Poderá incluírse a través de: utilización dunha linguaxe non sexista así como no material editado e/ou empregado para a realización da actividade, incluíndo algunha actividade específica de igualdade (formativa, de sensibilización, etc.) dentro do programa solicitado, a través da definición de obxectivos xerais ou específicos en relación coa igualdade de oportunidades entre homes e mulleres, a través da formulación de indicadores avaliativos en relación co fomento da igualdade de xénero, mediante a obtención de datos desagregados por sexo, etc. A descrición da inclusión do principio de transversalidade de xénero no programa solicitado realizarase a través do impreso correspondente. Disposición adicional primeira De acordo co disposto na Lei orgánica 3/2018, de 5 de decembro, de protección de datos persoais e garantía dos dereitos dixitais, os datos facilitados serán tratados coa finalidade de poder atender as solicitudes. Os datos serán tratados de xeito confidencial, e só poderán ser cedidos, nos casos contemplados na lei. As persoas interesadas, poden exercer os dereitos de acceso, rectificación, supresión, oposición, limitación ao tratamento e portabilidade dos seus datos, perante a Deputación da Coruña en Avda. Porto da Coruña, 2, 15003 A Coruña, ou dirixindo un correo a delegadodeprotecciondedatos@dacoruna. gal Polo que, no seu caso, a entidade deberá recabar das persoas usuarias das que se faciliten os datos na xustificación da achega o consentimento para o tratamento dos seus datos de carácter persoal. A Coruña, 8 de febreiro de 2019. O PRESIDENTE O SECRETARIO Valentín González Formoso José Luis Almau Supervía